Πίσω στη Δράση (ταινία)

Το Πίσω στη Δράση είναι Αμερικανική κωμική ταινία δράση σε σκηνοθεσία του Σεθ Γκόρντον σε σενάριο που έγραψε ο ίδιος σε συνεργασία με τον Μπρένταν Ο'Μπράιεν. Πρωταγωνιστούν οι Τζέιμι Φοξ και η Κάμερον Ντίαζ ως δύο πράκτορες της CIA που επιστρέφουν στην κατασκοπεία μετά από 15 χρόνια που ζούσαν μυστικά με τα δύο παιδιά τους, όταν η μυστική τους κάλυψη αποκαλύπτεται. Οι Άντριου Σκοτ, Τζέιμι Δημητρίου, Κάιλ Τσάντλερ και Γκλεν Κλόουζ πρωταγωνιστούν, επίσης, σε δευτερεύοντες ρόλους.

Η ταινία κυκλοφόρησε από το Netflix στις 17 Ιανουαρίου 2025.

 Πλοκή 
Οι μυστικοί πράκτορες της CIA, Ματ και η έγκυος αρραβωνιαστικιά του, Έμιλι, έχουν ως αποστολή από τον προϊσταμενό και φίλο τους, Τσακ, να ανακτήσουν το Συστήματα Βιομηχανικού Ελέγχου – μία συσκευή που μπορεί να ελέγξει κάθε ηλεκτρονικό σύστημα, από τον Πολωνό πράκτορα της KGB που έγινε τρομοκράτης, Μπαλτάζαρ Γκορ κατά την διάρκεια του μεγαλοπρεπούς πάρτι γενεθλίων του γιου του.

Ο Ματ και η Έμιλι καταφέρνουν να κλέψουν την συσκεύη και δραπετεύουν στο σημείο συνάντησης. Ωστόσο, στην πτήση επιστρπφής τους, το πλήρωμα τους επιτίθεται για το Κλειδί, αφού τους έχει πληρώσει ο Γκορ. Το ζευγάρι καταφέρενι να εξουδετερώσει το πλήρωμα του αεροπλάνου και ξεφεύγουν, την τελευταία στιγμή, από την συντριβή του αεροπλάνου. Συνειδητοποιώντας ότι κάποιος πρέπει να έδωσε στο πλήρωμα του αεροπλάνου πληροφορίες για το Κλειδί τους, το ζευγάρι αποφασίζει να εξαφανίσει τα ίχνη του.

Δεκαπέντε χρόνια μετά, οι πλέον παντρεμένοι Ματ και Έμιλι κατοικούν στην Ατλάντα με νέες ταυτότητες, ενώ προσπαθούν να φροντίσουν τα παιδιά τους, Λίο και Άλις. Αυτό συμβαίνει μέχρι την στιγμή που ένας βιντεοσκοπημένος καβγάς που εμπλέκεται το ζευγάρι σε ένα νυχτερινό κλαμπ τραβάει την προσοχή του Τσακ, αλλά και τους Βόλκα, την Πολωνο-Λευκορωσική ομάδα μισθοφόρων του Γκορ, του οποίου οι άντρες πυροβολούν τον Τσακ, όσο αυτός προσπαθεί να προειδοποιήσει τον Ματ και την Έμιλι.

Ο Ματ και η Έμιλι καταφέρνουν να ξεφύγουν από τους μισθοφόρους, παίρνοντας μαζί τους τα παιδιά από το σχολείο, πριν πάρουν μία πτήση για την Αγγλία. Εκεί, ο Ματ έχει κρύψει το Κλειδί μέσα σε μία έπαυλη που ανήκει στην αποξενωμένη μητέρα της Έμιλι, Τζίνι Κέρτις. Η ίδια είναι πρώην ελεύθερη σκοπευτής της MI6, η οποία είναι επικεφαλής μίας οφ-σορ μη κυβερνητικής οργάνωσης.

Φτάνονυας στο Χίθροου, η οικογένεια καταδιώκεται τόσο από τους Βόλκα όσο και από την MI6, με επικεφαλής τον πρώην σύντροφο της Έμιλι, τον Μπάρον. Παρόλο που έχουν κρύψει τις παλιές τους ταυτότητες από τα παιδιά τους, το ζευγάρι αναγκάζεται να τους αποκαλύψει την αλήθεια όταν αυτά βλέπουν τους γονείς τους να αποκρούουν τους μισθοφόρους της Βόλκα και να αποφεύγουν την καταδίωξη της MI6. 

Όταν ο Ματ και η Έμιλι βρίσκουν το Κλειδί, οι μισθοφόροι της Βόλκα εισβάλλουν στην έπαυλη. Η Τζίνι αποκρούει μερικούς από τους πράκτορες της Βόλκα, αλλά ο σύντροφος της, ο Νάιτζελ, τραυματίζεται. Ο Τσακ φτάνει, αποκαλύπτοντας ότι όχι μόνο σκηνοθέτησε τον θάνατο του, αλλά επίσης ότι συνεργάζεται με τον Γκορ και την Βόλκα. Έτσι, εκδικείται τον Ματ και την Έμιλι, επειδή οι υποτιθέμενοι θάνατοι τους είχαν ως αποτέλεσμα να απολυθεί. Ο Ματ και η Έμιλι αναγκάζονται να παραδώσουν το Κλειδί για να σώσουν τα παιδιά τους, αλλά πέφτουν αναίσθητοι από τους άντρες του Τσακ, οι οποίοι πάιρνουν τον Λίο και την Άλις.

Χρησιμοποιώντας το έξυπνο δαχτυλίδι του Λίο, τους εντοπίζουν σε μία εκδήλωση με σμόκιν στο Tate Modern του Λονδίνου, όπου αυτός σχεδιάζει να πουλήσει το Κλειδί σε όποιον κάνει την μεγαλύτερη προσφορά. Ως επίδειξη, η βοηθός του, η Ντάφνι, χρησιμοποιεί το Κλειδί για να χακάρει έναν σταθμό ηλεκτρικής ενέργειας, προκαλώντας ένα σύντομο μπλάκαουτ σε όλο το Λονδίνο και, στη συνέχεια, ανοίγουν τις πύλες του Φράγματος του Τάμεση. 

Το ζευγάρι ακολουθείται από τον Μπάρον και την MI6, οι οποίοι φτάνουν επίσης για να συλλάβουν τον Τσακ. Όσο οι πράκτορες του Μπάρον συλλαμβάνουν τους πράκτορες της Βόλκα, το ζευγάρι, με την βοήθεια της Τζίνι, κυνηγούν τον Τσακ. Αυτός έχει σκοπό να δραπετεύσει από το Λονδίνο με τον Λίο και την Άλις μέσω του Ποταμού Τάμεση. Ο Νάιτζελ εντοπίζει την Ντάφνι και τρκάρει το βανάκι του στο δικό της, αφήνωντας την αναίσθητη και εξασφαλίζοντας το Κλειδί.

Η Τζίνι καθοδηθεί τον Νάιτζελ, ώστε να κλείσει το Φράγμα του Τάμεση, όσο η Έμιλι οδηγεί ένα σκάφος, και αυτή και ο Ματ φτάνουν τον Τσακ. Ο Λίο και η Άλις πηδούν στο νερό, όσο η Έμιλι και ο Ματ περιορίζουν τον Τσακ. Τον αφήνουν στη βάρκα, καθώς αυτή συγκρούεται με το πλέον κλειστό φράγμα, πιθανώς σκοτώνοντάς τον.

Αφού έχουν σωθεί τόσο από την αστυνομία όσο και από την MI6, η οικογένεια είναι ανακουφισμένη και επανενώνεται με την μητέρα της Έμιλι. Όσο ολόκληρη η οικογένεια παρευρίσκεται στον αγώνα ποδοσφαίρου της Άλις, ο Ματ και η Έμιλι συναντούν τον Μπάρον. Τους πληροφορεί ότι το πτώμα του Τσακ δεν βρέθηκε ποτέ, υποδηλώνοντας ότι ίσως είναι ακόμη ζωντανός, και προτείνει να στρατολογήσουν τον πατέρα της Έμιλι, του οποίου την ύπαρξη ο Ματ αγνοεί.

 Ηθοποιοί και χαρακτήρες 
 Τζέιμι Φοξ ως Ματ, σύζυγος της Έμιλι, ο οποίος είναι πρώην πράκτορας της CIA 
 Κάμερον Ντίαζ ως Έμιλι, σύζυγος του Ματ, η οποία είναι πρώην πράκτορας της CIA 
 Άντριου Σκοτ ως Μπάρον, πράκτορας της MI6, με τον οποίο έβγαινε η Έμιλι για μικρό χρονικό διάστημα
 Τζέιμι Δημητρίου ως Νάιτζελ, σύντροφος της Τζίνι
 Κάιλ Τσάντλερ ως Τσακ, πρώην προϊστάμενος της Έμιλι και του Ματ
 Γκλεν Κλόουζ ως Τζίνι, μητέρα της Έμιλι και πρώην θρυλική Ελεύθερη σκοπευτής της MI6 
 ΜακΚένα Ρόμπερτς ως Άλις, κόρη της Έμιλι και του Ματ
 Ράιλαν Τζάκσον ως Λίο, γιος της Έμιλι και του Ματ

Επίσης, η Φόλα Έβανς-Ακινγκμπόλα εμφανίζεται ως Γουέντι, συνάδλεφος του Μπάρον στην MI6.

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές κωμικές ταινίες δράσης
Κατηγορία:Αγγλόφωνες ταινίες
Κατηγορία:Ταινίες γυρισμένες στην Ατλάντα
Κατηγορία:Ταινίες γυρισμένες στο Λονδίνο
Κατηγορία:Ταινίες τοποθετημένες στο Λονδίνο
Κατηγορία:Ταινίες του Netflix